கேள்வி: மருத்துவர் பாவ் தாஜி லாட் அருங்காட்சியகம் - வரலாறு பற்றி விளக்கவும்.
பதில்: காலனித்துவ நிர்வாகியான ''ஜான் எல்பின்ஸ்டோன்'' 1855 ஆம் ஆண்டில் மும்பையில் முதல் அருங்காட்சியகமாக இயற்கை வரலாறு, பொருளாதாரம், புவியியல், தொழில் மற்றும் கலைகளுக்கான மத்திய அருங்காட்சியகம் ஒன்றை நிறுவினார். 1857 ஆம் ஆண்டில், இது மூடப்பட்டது . அதன் சேகரிப்பு வேறொரு பகுதிக்கு மாற்றப்பட்டது. 1858 ஆம் ஆண்டில், ஜார்ஜ் கிறிஸ்டோபர் மோல்ஸ்வொர்த் பேர்ட்வுட் அருங்காட்சியகத்தின் கண்காணிப்பாளராக நியமிக்கப்பட்டார். விரைவில், அருங்காட்சியகத்திற்கான புதிய கட்டிடம் கட்டுவதற்கு பணம் திரட்டுவதற்காக பாவ் தாஜி மற்றும் ஜெகந்நாத் சங்கர்சேத் ஆகியோரைக் கொண்ட குழு அமைக்கப்பட்டது. 1862 இல் புதிய கட்டிடத்தின் அடித்தளம் போடப்பட்டது. டேவிட் சசோன், ஜம்சேத்ஜி ஜிஜீபாய் மற்றும் ஜெகந்நாத் சங்கர்சேத் போன்ற பல பணக்கார இந்திய வணிகர்கள் மற்றும் பரோபகாரர்களின் ஆதரவுடன் இது கட்டப்பட்டது. படிமம்:Dr._Bhau_Daji_Lad_Museum,_interno_01.jpg பைகுல்லா ஜிஜாமாதா உதயானில் தற்போதைய கட்டிடத்தின் கட்டுமானம் 1862 இல் தொடங்கி 1871 இல் நிறைவடைந்தது. இந்த அருங்காட்சியகம் 1872 மே 2 அன்று மும்பையிலுள்ள ‘விக்டோரியா மற்றும் ஆல்பர்ட் அருங்காட்சியகம் ’என்ற பெயரில் திறக்கப்பட்டது. நூறு ஆண்டுகளுக்குப் பிறகு, நவம்பர் 1,1975 அன்று, அருங்காட்சியகத்தை நிறுவுவதற்கு உதவிய டாக்டர் பாவ் தாஜி லாட் அருங்காட்சியகம் என்று மறுபெயரிடப்பட்டது. பாவ் தாஜி லாட் மும்பையின் முதல் இந்திய செரிப்பாகவும் வரலாற்றாசிரியராகவும், அறுவை சிகிச்சை நிபுணராகவும் இருந்தார். அருங்காட்சியகக் குழு முதன்முதலில் நிறுவப்பட்டபோது அதன் செயலாராகவும் இருந்தார். 2003 ஆம் ஆண்டில், கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையானது, ஜம்னாலால் பஜாஜ் மற்றும் பெருநகரமும்பை மாநகராட்சி ஆகியவற்றுடன் இணைந்து கட்டிடத்தை விரிவாக புதுப்பித்தது. ஐந்து வருட தீவிரமான பணிகளுக்குப் பிறகு, அருங்காட்சியகம் ஜனவரி 4,2008 அன்று பொதுமக்களுக்கு மீண்டும் திறக்கப்பட்டது.